**Din ambrozia cuvintelor tale**

*Artangel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din ambrozia cuvintelor tale,

Savurez vraja extazului divin.

Culegând ale strofelor petale,

Eminescului-Luceafăr… mă închin!

Inimi iubindu-se pe strune de vers

Se întreţes prin sentimente pure,

Mănunchiuri de raze înspre Univers,

Se stabilesc pe piscurile sure!

Prin graiul tău divin… dulce, românesc,

(Ambasador al poeziei noastre!),

Inimile prin iubire se întreţes,

Cu mii de îngeri, printre flori albastre!